**मिन्नल मुरली** (अनुवाद। लाइटनिंग मुरली) 2021 मे बनी एक भारतीय मलयालम भाषा की सुपरहीरो पर आधारित फिल्म है, जो बेसिल जोसेफ द्वारा निर्देशित और वीकेंड ब्लॉकबस्टर्स के बैनर तले सोफिया पॉल द्वारा निर्मित है। इस फिल्म की पटकथा अरुण अनिरुद्धन और जस्टिन मैथ्यू द्वारा लिखी गई है। इस फिल्म में अभिनेता टोविनो थॉमस और गुरु सोमसुंदरम हैं। फिल्म की कहानी एक युवा दर्जी जैसन के जीवन पर आधारित है, जो बिजली गिरने के बाद महाशक्तियाँ हासिल कर लेता है और एक सुपरहीरो में बदल जाता है।

फिल्म की औपचारिक घोषणा जनवरी 2019 में की गई थी, लेकिन व्यापक प्री-प्रोडक्शन कार्यों के कारण, फिल्म की मुख्य फोटोग्राफी दिसंबर 2019 के दौरान चालु हुई। हालांकि कोविड-19 महामारी की दो लहरों और दक्षिणपंथी समूहों द्वारा एक चर्च कि सेट की बर्बरता के बाद शूटिंग दो बार बाधित हुई। उसके बाबजुद निर्माता जुलाई 2021 के भीतर शूटिंग पूरी करने में कामयाब रहे। फिल्म की शूटिंग मुख्य रूप से केरल में की गई थी, कुछ दृश्यों की शूटिंग कर्नाटक के हसन में की गई थी। फिल्म का संगीत सुशीन श्याम द्वारा रचा गया था, जबकि फिल्म में प्रदर्शित गाने शान रहमान और सुशीन श्याम द्वारा रचित थे। छायांकन समीर थाहिर द्वारा किया गया था और लिविंगस्टन मैथ्यू ने संपादक के रूप में कार्य किया था।

फिल्म को 2020 के अंत में सिनेमाघरो मे रिलीज के लिए निर्धारित किया गया था, लेकिन कोविड-19 महामारी के कारण इसे कई बार स्थगित कर दिया गया था। सितंबर 2021 में, निर्माताओं ने घोषणा की कि महामारी के कारण थिएटर बंद होने के कारण फिल्म सीधे स्ट्रीमिंग प्लेटफॉर्म नेटफ्लिक्स के माध्यम से रिलीज़ की जाएगी। इसका प्रीमियर 16 दिसंबर को मुंबई फिल्म फेस्टिवल में किया गया था, और क्रिसमस की पूर्व संध्या (24 दिसंबर 2021) के अवसर पर दुनिया भर में इसका प्रीमियर किया गया था। इसे कलाकारों के प्रदर्शन (विशेष रूप से टोविनो थॉमस और गुरु सोमसुंदरम), लेखन, निर्देशन, एक्शन दृश्यों, वीएफएक्स और साउंडट्रैक की प्रशंसा करते हुए आलोचकों से प्रशंसा मिली।

उत्पादन
-------

### विकास

जनवरी 2019 में, टोविनो थॉमस ने घोषणा की कि वह *गोधा* (2017) के बाद दूसरी बार बेसिल जोसेफ के साथ काम करेंगे। सुपरहीरो फिल्म का शीर्षक *मिन्नल मुरली* है और सोफिया पॉल ने इस प्रोजेक्ट को वीकेंड ब्लॉकबस्टर्स बैनर के तहत संचालित किया है। इस फिल्म का कॉन्सेप्ट पोस्टर 21 जनवरी 2019 को अभिनेता के जन्मदिन के अवसर पर जारी किया गया था। बेसिल जोसेफ ने फिल्म की पटकथा पर काम किया, जबकि टोविनो आगामी परियोजनाओं में अपनी प्रतिबद्धताओं पर व्यस्त हो गए। जैसे ही टोविनो ने अपनी फिल्मों पर काम पूरा किया, अक्टूबर 2019 के अंत में, बेसिल जोसेफ ने फिल्म के प्री-प्रोडक्शन का काम शुरू कर दिया और स्क्रिप्ट पढ़ने के सत्र शुरू हो गए।  अरुण अनिरुद्धन और जस्टिन मैथ्यू दोनो ने फिल्म की पटकथा लिखी। बेसिल जोसेफ ने कहा कि इस फिल्म ने *माई डियर कुट्टीचाथन* (1984) से प्रेरणा ली है।

सन्दर्भ
-------

[[]]

1. ↑  "Minnal Murali (Film)". *British Board of Film Classification*. अभिगमन तिथि 23 December 2021.
2. ↑  "Netflix announces release date for Tovino Thomas-starrer Minnal Murali". *The Indian Express* (अंग्रेज़ी में). 2021-09-23. अभिगमन तिथि 2021-09-23.
3. ↑  "Tovino Thomas' superhero flick 'Minnal Murali' to release December 24 on Netflix". *The Hindu* (अंग्रेज़ी में). PTI. 2021-09-23. आइ॰एस॰एस॰एन॰ 0971-751X. अभिगमन तिथि 2021-09-23.
4. ↑  "Tovino Thomas shares the poster of his upcoming film 'Minnal Murali' - Times of India". *The Times of India* (अंग्रेज़ी में). अभिगमन तिथि 2021-09-09.
5. ↑  "Tovino Thomas plays a superhero in Minnal Murali". *The Indian Express* (अंग्रेज़ी में). 2019-01-22. अभिगमन तिथि 2021-09-09.
6. ↑  "Tovino Thomas to play a superhero in Basil Joseph's Minnal Murali". *सिनेमा एक्सप्रेस* (अंग्रेज़ी में). अभिगमन तिथि 2021-09-09.
7. ↑  "Tovino teams up with Basil Joseph again - Times of India". *The Times of India* (अंग्रेज़ी में). अभिगमन तिथि 2021-09-09.
8. ↑  "Tovino announces 'Minnal Murali' on his birthday". *सिफ़ी* (अंग्रेज़ी में). मूल से 22 January 2019 को पुरालेखित. अभिगमन तिथि 2021-09-09.
9. ↑  "Tovino Thomas transforms into a superhero as 'Minnal Murali' goes on floor - Times of India". *The Times of India* (अंग्रेज़ी में). अभिगमन तिथि 2021-09-09.
10. ↑  Mathews, Anna. "Minnal Murali first look has an exciting, superhero feel - Times of India". *The Times of India* (अंग्रेज़ी में). अभिगमन तिथि 2021-09-09.
11. ↑  "Minnal Murali was inspired by My Dear Kuttichathan: Intv with director Basil Joseph". *The News Minute* (अंग्रेज़ी में). 2021-12-21. अभिगमन तिथि 2021-12-22.